Държавен вестник, бр. 5, 2013 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  5
В срок до 15 дни след извършена оценка на 
възможността за изпълнение на заявлението 
ИА БСА извършва проверка по отношение 
на пълнотата и редовността му. 
Непълнота – констатирано е отсъствие на 
един или повече документи, изброени в т. 4.1.1 
и съпътстващите ги такива, и/или необосно­
вано отсъствие на информация в един или 
повече от представените документи.
Нередовност – констатирано е липса на 
един или повече от атрибутите на документа, 
представяне на документ с невярно съдър­
жание и/или невалиден документ и/или на 
документ, принадлежащ на друго юридическо 
лице, и/или установяване на противоречие със 
или неизпълнение/неспазване на утвърдена 
от Съвета по акредитация политика на ИА 
БСА, и/или установяване на противоречие със 
или неизпълнение/неспазване на утвърдено 
решение на ТКА.
В случай че бъде установена непълнота или 
нередовност на заявлението за акредитация, 
заявителят се уведомява с писмо, в което се 
дават указания и се определя срок не по-дъ­
лъг от 1 месец за тяхното отстраняване при 
първоначална акредитация и не по-дълъг от 
7 дни при преакредитация и разширяване на 
обхвата. Срокът започва да тече от датата на 
получаване на писмото.
В изпълнение на дадените указания за­
явителят е длъжен да представи в ИА БСА 
документи, допълнени и преразгледани по 
отношение на редовност и пълнота.
Документите трябва да са придружени от 
писмо, в което подробно да са описани извър­
шените корекции във връзка с констатациите 
от направената проверка на заявлението за 
акредитация.
След представяне в ИА БСА на документи, 
допълнени и преразгледани по отношение на 
редовност и пълнота, агенцията извършва пов­
торна проверка в срок до 30 дни при заявление 
за първоначална акредитация и в срок до 10 дни 
при заявление за преакредитация и разширяване 
на обхвата. 
При неотстраняване на констатирани не­
пълнота/нередовност заявлението с подадени­
те документи се връща на заявителя с отказ за 
регистрация на заявлението за акредитация. 
4.1.3. Определяне на водещ оценител, брой 
показатели и откриване на процедура. 
4.1.3.1. Определяне и съгласуване на водещ 
оценител и брой показатели.
В срок до 7 дни след установяване на 
пълнота и редовност на всички необходими 
документи ИА БСА определя водещ оценител 
по конкретното заявление. 
С писмо клиентът се уведомява за опреде­
ления водещ оценител и броя на определените 
показатели на база, на които се определят 
дължимите суми съгласно Ценоразпис BAS 
QR 8. 
В срок до 5 дни от получаване на уведо­
мителното писмо заявителят има право да 
възрази еднократно срещу определения водещ 
оценител и/или определения брой показатели. 
	
·	 В случай на изразено писмено и аргу­
ментирано неодобрение на определения 
водещ оценител, на базата на обективни 
данни за наличие на конфликт на инте­
реси, например: че лицето е консултант 
на ООС или разполага с обективни 
данни, че лицето е (бил е нает до пре­
ди две години от оценката/предстои да 
е) служител (нает да извършва услуги) 
на конкурентна организация и/или от 
гледна точка на фактическа некомпе­
тентност се извършва нов преглед по 
реда на т. 4.1.2, определяне на нов водещ 
оценител и ново съгласуване с кандидата 
за акредитация. 
	
·	 В случай че заявителят възрази писмено 
и аргументирано срещу определения 
брой показатели, се извършва прераз­
глеждане и обсъждане между страните 
с цел да се получи съгласие между тях 
за броя показатели, определен съгласно 
„Указания за определяне на броя пока­
затели“.
В случай че заявителят не възрази писме­
но в определения срок на съгласувателното 
писмо, ИА БСА приема, че той е съгласен с 
избора на водещ оценител и брой показатели.
4.1.3.2. Откриване на процедура.
След съгласуване на определения водещ 
оценител и броя показатели от заявителя 
агенцията открива процедура за акредитация 
и поставя регистрационен номер на открита 
процедура върху заявлението за акредитация. 
До клиента се изпраща писмо, с което 
се информира за регистрационния номер на 
откритата процедура за акредитация и дъл­
жимата сума за извършване на предварително 
проучване съгласно приложена към писмото 
фактура. В срок до 5 дни от получаване на 
уведомителното писмо заявителят е длъжен 
да заплати определената съгласно Ценоразпис 
BAS QR 8 цена за предварително проучване. 
4.1.4. Отказ от откриване на процедура. 
Изпълнителна агенция „Българска служба 
за акредитация“ отказва откриване на про­
цедура за акредитация, когато е налице едно 
или повече от следните обстоятелства:
a) заявена за акредитация дейност извън 
обхвата на дейност на ИА БСА;
b) липса на компетентност за извършване 
на акредитация по отношение на заявения 
от клиента обхват;
c) липса на подходящи, включително ком­
петентни и на разположение водещ оценител 
и/или технически оценители/експерти;